Jaunpilio pilis

Jaunpilio pilis (latv.) – pilis Jaunpilyje, Latvijos istoriniame Žiemgalos regione.

Ši Kalavijuočių ordino pilis buvo pastatyta XIV a. pabaigoje, o XV a. – bokštas. Pilis 1625 m. buvo nusiaubta švedų. Vėliau buvo pastatytas trečias aukštas, ir XVII a. sena pilis pavirto dvaru su visais patogumais. Pastatas buvo dalinai rekonstruotas XVIII a. Per 1905 m. Rusijos revoliuciją pilis buvo sudeginta. Po metų ją atstatė architektas Vilhelmas Bokslafas. Nuo XVI a. iki 1920 m. pilis priklausė Baltvokiečių barono fon der Rekės šeimai. Po agrarinės reformos 1920 m. pilyje buvo įkurta gyvulininkystės bandymų stotis. Sovietinės okupacijos metu pilis buvo smarkiai rekonstruota, todėl jos vidus – tipiškas 1960-ųjų sovietinis interjeras.

 Galerija 

Kategorija:Vokiečių ordino pilys Latvijoje